ועדת הפנים ואיכות הסביבה, כנסת 18, פרוטוקול מספר 90, 2009-11-03 12:00

דוד אזולאי: אני מבקש לפתוח את הדיון.

דוד אזולאי: על סדר היום - הצעת חוק המועצות האזוריות (מועד בחירות כלליות)(תיקון מס' 6), התש"ע-2009.

דוד אזולאי: למה כתוב פה "תיקון סעיף 2"?

דוד אזולאי: אנחנו נקרא את החוק, למי שתהיינה הסתייגויות – יגיש, נצביע על ההסתייגויות ולאחר מכן נצביע על החוק.

גלעד קרן: "תיקון סעיף 2 1.

גלעד קרן: בחוק המועצות האזוריות (מועד בחירות כלליות), התשנ"ד-1994

גלעד קרן: בסעיף 2 במקום הסיפה החל במילים "לקבוע לכך מועד מאוחר יותר" יבוא "לדחות את מועד עריכת הבחירות הראשונות למועצה אזורית למועד אחר כפי שיקבע, אם נוכח שבשל נסיבות מיוחדות לא ניתן לקיים את הבחירות במועדן, דחה השר את מועד עריכת הבחירות הראשונות במועצה אזורית לפי סעיף זה וחדלו להתקיים הנסיבות המצדיקות את הדחייה כאמור, יקבע השר מועד חדש לבחירות הראשונות באותה מועצה אזורית שיהיה קרוב ככל האפשר לאחר שחלפה הסיבה לאי קיום הבחירות במועדן".

דוד אזולאי: היועץ המשפטי של הוועדה מבקש לומר דבר אחד.

תומר רוזנר: כיוון שחלק מחברי הכנסת הנוכחים לא היו בישיבה הקודמת אני רוצה להבהיר שעמדתנו, כפי שהובעה בהרחבה בישיבה הקודמת היא שהחוק הזה מעורר בעיות חריפות ביותר וספק אם יזכה להגנה חוקתית בבית המשפט.

תומר רוזנר: הטענה שנשמעה בישיבה הקודמת כאילו שמדובר בחוק שהוא רק חוק מסמיך היא טענה חסרת בסיס במובן הזה שכפי שלא מתקבל על דעתנו שחוק שיסמיך גורם צבאי לעצור חייל לתקופה ממושכת לא ייפסל ויחכו רק למצב שבו יפעילו אותו, כך גם במצב שבו אנחנו מדברים, עצם החוק המסמיך עלול לעורר בעיות.

תומר רוזנר: העמדה פורטה בהרחבה בישיבה הקודמת ולכן לא אחזור עליה כאן.

יהודה זמרת: אני לא אחזור על המספרים שלנו למה אין בעיה חוקתית, אני רק אסביר: ישבו המשנים ליועץ המשפטי לממשלה על הצעת החוק הזו טרם הגשתה - -

טלב אלסאנע: היועץ המשפטי לוועדה יכול להגיד את עמדתו.

יהודה זמרת: אני מבין שהסוגיה המשפטית של הסעיף הזה נבחנה על ידי המשנים ליועץ המשפטי לממשלה.

יהודה זמרת: ההסברים שנתנו בישיבה הקודמת שאין בעיה חוקתית - הפעלתו של הסעיף תיבחן בכל מקרה ומקרה לגופו, אבל הסעיף עצמו, כמו שהוא מונח בפני הוועדה, נקבע שהוא חוקתי.

דוד רותם: אני מבין שההסמכה היא בהתייעצות עם ועדת הפנים ואיכות הסביבה של הכנסת.

טלב אלסאנע: אין התייעצות.

טלב אלסאנע: לא מופיע בחוק.

טלב אלסאנע: אין התייעצות, ולא הסכמה, לא אישור ולא כלום.

קריאות: - - -

דוד רותם: זאת אומרת, ההתייעצות נשארת, ולכן אני לא רואה - -

דוד אזולאי: אז זה חידוש.

אריה ביבי: ולכן, אין לה שיניים להתייעצות.

דוד רותם: סליחה, רבותיי, אל תסבירו לי, תנו לי לגמור לדבר.

טלב אלסאנע: הוא רוצה למחוק את השרץ על ידי התייעצות.

דוד רותם: בחוק הקיים כתוב שזה בהתייעצות.

טלב אלסאנע: באישור.

טלב אלסאנע: שנה שישית – באישור.

טלב אלסאנע: שנה חמישית – בהתייעצות, שישית – באישור.

דוד רותם: יפה.

דוד רותם: בהתייעצות עם הוועדה.

דוד רותם: מה שקורה פה זה שמוסיפים.

דוד רותם: לא משנים את מה שהיה קודם.

דוד רותם: במקום "באישור" - -

קריאות: - - -

יהודה זמרת: חובת ההתייעצות תישאר.

יהודה זמרת: היא קיימת.

דוד רותם: יפה.

דוד רותם: כיוון שחובת ההתייעצות נשארת, וחזקה על שר הפנים שכשהוא בא לוועדה של הכנסת להתייעץ עמה, הוא גם לוקח את הדברים שהיא אומרת בחשבון, אני לא רואה בזה שום בעיה חוקתית.

דוד רותם: אי אפשר להלביש על זה בעיה חוקתית כשהיא לא קיימת.

גלעד קרן: אני רוצה לחזור על שינויים מהחוק הקיים שיש כאן.

גלעד קרן: יש 4 שינויים בהצעה הזאת לעומת החוק הקיים.

גלעד קרן: השינוי הראשון: היום החוק אומר שהשר רשאי להאריך לשנה השישית בהסכמת ועדת הפנים.

גלעד קרן: העניין הזה יורד.

גלעד קרן: אין שנה שישית.

גלעד קרן: המועד הוא לא מוגבל, כמו שהיה עד היום, ההסכמה של ועדת הפנים יורדת – זה דבר שני.

גלעד קרן: דבר שלישי – היום החוק מדבר על הסכמה או התייעצות עם ועדת הפנים לגבי המועד הספציפי.

גלעד קרן: לפי ההצעה הנוכחית, ההתייעצות עם ועדת הפנים היא לגבי עצם הדחייה ולא לגבי המועד.

גלעד קרן: זאת אומרת: אחרי שוועדת הפנים הסכימה או לא הסכימה, זה עניין של התייעצות – לדחות את המועד, השר יכול גם לקבוע מועד לעוד 20 שנה בלי אישור של אף אחד --

דוד רותם: לא נכון, משום השחוק אומר: "יקבע השר מועד חדש באותה מועצה אזורית שקרוב ככל האפשר, לאחר שחלפה הסיבה לאי קיום הבחירות במועדן".

טלב אלסאנע: מתי חלפה הסיבה?

טלב אלסאנע: מי יקבע את הסיבה?

דוד רותם: מדובר מראש על נסיבות מיוחדות, נסיבות המצריכות - -

גלעד קרן: אבל לא תהיה התייעצות עם ועדת הפנים לעניין הזה, זה מה שאני אומר.

דוד רותם: - קבעה שיש סיבה, והתייעצות אתה - -

קריאות: - - -

דב חנין: חבל על קריאות הביניים, היועץ המשפטי של הוועדה מסביר לנו בצורה לגמרי מדויקת מה קורה כאן.

גלעד קרן: תיקון אחרון שמוצע פה היום – במקרה של דחייה יש דיווח לוועדה בכתב כל חצי שנה לשר הפנים – גם זה יורד.

דוד אזולאי: אני לא רוצה לפתוח דיון.

טלב אלסאנע: לא דיון.

טלב אלסאנע: אדוני היושב ראש, בישיבה הקודמת הבנתי, ככה- בין השורות, שלא נחה דעתך משתי סוגיות: שלא חלה הגבלה של זמן ושאין התייעצות על המועד החדש.

טלב אלסאנע: האם יש שינוי בעמדתך בשתי הסוגיות האלה?

דוד אזולאי: אני שמעתי את דבריו של היועץ המשפטי.

דוד אזולאי: יחד עם זה, אני רוצה לומר לך שזה החוק שמוצע על פי בקשת שר הפנים, נתבקשנו לאשר אותו.

אריה ביבי: יש לי שאלה.

אריה ביבי: אתמול ישבנו כאן ודנו על עירית ערד.

אריה ביבי: ושם, בדיוק נאמר שראש עירית ערד, יושב ראש הוועדה הקרואה, הוא אחד מהאנשים שעשו את עבודתם על הצד הטוב ביותר.

אריה ביבי: הוא רק שנתיים וחודשיים בתפקיד, ובכל זאת רצו להדיח אותו, ללכת לבחירות.

אריה ביבי: והנה, כאן, אנחנו רואים - - שש שנים - -אני כבר יוצא מפה עם אי ודאות.

טלב אלסאנע: ורוצים להאריך להם.

דוד אזולאי: אני עובר להסתייגויות – האם יש הסתייגויות של חברי כנסת?

דב חנין: אני מבקש, אדוני, להסתייג משם החוק .

דב חנין: אני מציע שהחוק ייקרא, במקום חוק המועצות האזוריות (מועד בחירות כלליות), החוק ייקרא – חוק המועצות האזוריות ביטול בחירות.

דב חנין: זה התוכן האמיתי של החוק הזה.

דב חנין: החוק הזה מבטל בחירות, ולכן, כיוון שהשם צריך לבטא את תוכן החוק, זה השם שצריך להיות.

מאיר שטרית: אני מבקש להגיד מילה על החוק – כמי שהיה שר פנים, ביקשתי להתייחס לחוק לגבי נושא מועד הבחירות.

מאיר שטרית: אני תומך בכל ליבי בחוק הזה.

מאיר שטרית: אני חושב שזה חוק נכון ביותר.

מאיר שטרית: זה יהיה חוסר אחריות, אתה לא מבין מה קורה שם - - -

טלב אלסאנע: גישה פטרנליסטית.

טלב אלסאנע: חוק גזעני.

טלב אלסאנע: חוק פסול.

טלב אלסאנע: בשום יישוב יהודי לא - -

מאיר שטרית: רק העניין הבדואי בראש שלך, לא מעניין אותך כלום.

מאיר שטרית: לא מעניין אותך שיסבלו, שיפרקו יישובים.

מאיר שטרית: זה לא מעניין אותך.

מאיר שטרית: ראיתי איך פירקת את היישובים הערביים ומה קרה להם.

מאיר שטרית: כולם הגיעו לפשיטת רגל, הם לא יכולים לשלם משכורת.

מאיר שטרית: זה חוסר אחריות.

טלב אלסאנע: זה טמטום, החוק הזה.

מאיר שטרית: עם כל הכבוד, טלב אלסאנע הוא לא המומחה בענייני פנים.

דוד אזולאי: טלב אלסאנע, אני מבקש ממך לא להפריע.

מאיר שטרית: עם כל הכבוד, זה יהיה חוסר אחריות לא לאשר את החוק הזה.

מאיר שטרית: המשמעות של בחירות עכשיו במועצה אזורית כזו יהיה פירושה, אני אומר לכם, חד וחלק, שלא תהיינה אי הבנות ותגידו שלא ידעתם: פירושה הרס של היישובים הללו שנבנים עמל רב.

מאיר שטרית: יש עוד הרבה מאד עבודה לעשות ביישובים הללו כדי להבטיח שתתפתח שם תשתית של חינוך, של שירותים, ואז לעשות בחירות.

מאיר שטרית: זה מוקדם מדי לעשות בחירות.

מאיר שטרית: דחיתי את הבחירות בכנסת שעברה.

מאיר שטרית: אני חושב שצריך - -

אופיר פינס-פז: זו לא השאלה.

אופיר פינס-פז: השאלה – בשנה או בכל החיים.

מאיר שטרית: אתה היית יושב ראש ועדת הפנים שהסכים אתי לדחייה של שנה נוספת.

מאיר שטרית: אני אומר לך, גם על בסיס מה שאמרתי אז, בוועדה: לעשות בחירות היום זו התאבדות, כי התוצאה תהיה – מי שרוצה, אני אומר לכם - -

דב חנין: מה זה "עכשיו"?

דב חנין: זה לנצח?

מאיר שטרית: אני מציע להגביל את זה ל – 10 שנים, אם אתה שואל אותי.

טלב אלסאנע: - -

מאיר שטרית: תעשו הגבלה של 10 שנים.

מאיר שטרית: זה עדיין אחראי.

קריאות: - -

דב חנין: הסתייגות שניה- לסעיף 2 בשורה השלישית: במקום המילים "למועד אחר כפי שיקבע", אני מציע 3 חלופות: אפשרות של דחייה, אפשרות של דחיית חלופה ראשונה ב- 30 יום, אפשרות דחייה בחלופה שניה ב- 6 חודשים, אפשרות דחייה בחלופה שלישית בשנה.

דב חנין: לא לנצח.

דב חנין: הנוסח הנוכחי מאפשר, בעצם, את דחיית הבחירות לנצח, ולא יתקיימו בחירות אף פעם.

דב חנין: הסתייגות שלישית נוגעת לפסקה השניה ואומרת: אחרי המילים "דחה השר" יתווסף "כאמור בסעיף זה" כדי לקשור את החצי השני של הסעיף לחצי הראשון.

דב חנין: הסתייגות רביעית, ואחרונה, נועדה להגן על מעמדה של הכנסת ולכן אני מציע שנוסיף לסעיף את המילים "דחיית בחירות כאמור מחייבת את הסכמת ועדת הפנים והגנת הסביבה של הכנסת", כדי שכל פעם שרוצים לדחות בחירות זה לפחות יבוא לוועדה הזו.

זאב בילסקי: - -

דוד אזולאי: אני מעמיד להצבעה את ההסתייגות הראשונה של חבר הכנסת דב חנין, בעניין חוק ביטול בחירות.

דוד אזולאי: הצבעה בעד ההסתייגות - 4 נגד – 8 ההסתייגות לא התקבלה.

דוד אזולאי: אני עובר להסתייגות השניה לסעיף 2, חלופה אחת – דחייה.

דוד אזולאי: מי בעד החלופה הראשונה?

דוד אזולאי: הצבעה בעד – 3 נגד– 7 ההסתייגות לא התקבלה

דוד אזולאי: אני עובר להצבעה על החלופה השלישית .

דוד אזולאי: דחייה לשנה.

דוד אזולאי: הצבעה בעד - 4 נגד- 8 ההסתייגות לא התקבלה.

דוד אזולאי: ההסתייגות השלישית מדברת על דחייה של השר – מי בעד?

דוד אזולאי: הצבעה בעד – 3 נגד- 7 ההסתייגות לא עברה.

דוד אזולאי: ההסתייגות הרביעית של חבר הכנסת דב חנין- הסכמה או אישור של ועדת הפנים.

דוד אזולאי: הצבעה בעד ההסתייגות – 3 נגד- 6 ההסתייגות לא התקבלה.

דוד אזולאי: אני נמנע.

דוד אזולאי: מי עוד מגיש הסתייגויות?

טלב אלסאנע: לשם החוק – במקום שם החוק, יהיה: הצעת חוק מועצות אזוריות- בחירות במועצות אזוריות במגזר היהודי בלבד.

טלב אלסאנע: לחלופין – מינוי מר עמרם קלעג'י לנציב על המועצה האזורית אבו בסמה לנצח.

טלב אלסאנע: מי שיבחר כיורשו או ממשיך דרכו.

טלב אלסאנע: ולחלופין אני מציע - השם השלישי להצעת החוק:

טלב אלסאנע: דמוקרטיה ללא בחירות.

טלב אלסאנע: כי בחוק יסוד כתוב – מדינה ישראל כמדינה יהודית ודמוקרטית.

טלב אלסאנע: אז אנחנו בהצעת החוק מבטלים "דמוקרטית" או – דמוקרטיה ישראלית ללא בחירות.

טלב אלסאנע: לגבי סעיף 1 – לגבי הדחייה אני מבקש:

טלב אלסאנע: שר יכול לדחות את הבחירות הראשונות למועצה האזורית למשך שנה חמישית באישור, שנה שישית – בהתייעצות, שנה שביעית – מטעמים מיוחדים, בהסכמה וללא אפשרות של דחייה נוספת.

טלב אלסאנע: לחלופין, אני מציע שבמשך השנה הנוספת יהיה מעקב צמוד של ועדת הפנים ודיווח כל שישה חודשים.

טלב אלסאנע: ולחילופי חלופין – שבמשך השנה, המועצה האזורית הממונה תכשיר הנהגה מקומית תוך בחירת ועדים מקומיים.

טלב אלסאנע: בהמשך, במקום "אם נוכח בשל נסיבות מיוחדות שלא נתן לקיים את הבחירות במועדן" – בהמשך: "בסמכותו לדחות למשך חצי שנה נוספת, בהסכמת ועדת הפנים".

טלב אלסאנע: בהמשך – "דחה השר את מועד הבחירות הראשונות לפי סעיף זה וחדלו להתקיים הנסיבות - -

דוד אזולאי: יש לך את זה בכתב?

טלב אלסאנע: זה מוקלט.

טלב אלסאנע: "....

טלב אלסאנע: וחדלו להתקיים הנסיבות המצדיקות את הדחייה כפי שקבעה ועדת הפנים, יקבע השר..." זאת אומרת:

טלב אלסאנע: הקביעה שחדלו להתקיים הנסיבות – את זה ועדת הפנים תקבע ולא השר – "..

טלב אלסאנע: יקבע שר הפנים מועד חדש לבחירות הראשונות באותה מועצה אזורית, תוך חודש מיום החלטת ועדת הפנים ולכל היותר – 3 חודשים.

טלב אלסאנע: "

מאיר שטרית: אדוני היושב ראש, נצביע על כל ההסתייגויות שלו יחד.

קריאות: - -

טלב אלסאנע: אני רוצה - - לא פחות ממך.

טלב אלסאנע: "לאחר שחלפה הסיבה לאי קיום הבחירות.

טלב אלסאנע: .." ואני כאן רוצה לחזור ולהדגיש שניתן להאריך בהסכמת הוועדה הזו.

דוד אזולאי: כבר אמרת את זה.

דוד אזולאי: תודה, אני רוצה לשאול את חברי הכנסת האם אפשר להעמיד את כל ההסתייגויות של חבר הכנסת אלסאנע בהצבעה אחת?

טלב אלסאנע: לא, לא.

טלב אלסאנע: בלתי חוקי, אני מתנגד.

דוד אזולאי: אין בעיה.

דוד אזולאי: אז אנחנו מצביעים על החלופה ראשונה – מועצה אזורית יהודית בלבד.

דוד אזולאי: הצבעה בעד- 2 נגד- 9 ההצעה של חבר הכנסת אלסאנע לא התקבלה.

דוד אזולאי: אנחנו מצביעים על החלופה השניה – למנות מישהו מסוים לנצח.

דוד אזולאי: מי בעד?

דוד אזולאי: הצבעה בעד- 2 נגד- רוב ההצעה של חבר הכנסת אלסאנע לא התקבלה.

דוד אזולאי: אנו מצביעים על החלופה – "דמוקרטיה ללא בחירות".

דוד אזולאי: מי בעד?

דוד אזולאי: הצבעה בעד- 2 נגד- רוב ההצעה לא התקבלה.

דוד אזולאי: אנו מצביעים על החלופה הבאה – להאריך באישור הוועדה.

דוד אזולאי: הצבעה בעד – מיעוט נגד-רוב ההצעה לא התקבלה.

דוד אזולאי: ההצעה – שנה שביעית בהסכמה, ללא אפשרות דחייה.

דוד אזולאי: מי בעד?

דוד אזולאי: הצבעה בעד- 2 נגד – רוב ההסתייגות לא עברה.

דוד אזולאי: אנו מצביעים על ההצעה - לחילופי חילופין "תכשיר ההנהגה המקומית.

דוד אזולאי: .." מי בעד?

דוד אזולאי: הצבעה בעד- 1 נגד- 6 ההסתייגות לא עוברת.

דוד אזולאי: "בסמכותו לדחות בהסכמת ועדת הפנים".

דוד אזולאי: מי בעד?

דוד אזולאי: הצבעה בעד-3 נגד- רוב ההצעה לא התקבלה.

דוד אזולאי: ההסתייגות האחרונה – קביעה בהסכמת הוועדה להארכת מועד הבחירות.

דוד אזולאי: מי בעד?

דוד אזולאי: הצבעה בעד- 2 נגד- 8 ההסתייגות לא עוברת.

קריאות: - - -

דוד אזולאי: עוד הסתייגות אחת - דיווח של השר לוועדה אחת לחצי שנה.

דוד אזולאי: מי בעד?

דוד אזולאי: הצבעה בעד-3 נגד-6 ההסתייגות לא התקבלה.

דוד אזולאי: אני עובר להסתייגויות של חבר הכנסת אופיר פינס פז.

אופיר פינס-פז: ההסתייגות הראשונה זה מה שאמרו - דחייה של שנה.

אופיר פינס-פז: הסתייגות שניה –אישור ועדת הפנים, הסתייגות שלישית –"חוק זה לא יחול כל עוד לא הוגשו לוועדת הפנים של הכנסת רשימה מפורטת של נסיבות מיוחדות שעלולות להביא לדחיית הבחירות".

אופיר פינס-פז: הסתייגות רביעית – דחייה מצטברת של 24 חודשים...

אופיר פינס-פז: תחייב קיום בחירות במועד מוקדם האפשרי לאחר פקיעת תקופה זו.

אופיר פינס-פז: דחיה נוספת של בחירות תבוא רק אחרי החלטת ממשלה בנושא"- אני מכניס החלטת ממשלה.

אופיר פינס-פז: הסתייגות חמישית: "יוגדרו נסיבות מיוחדות.

אופיר פינס-פז: הנסיבות המיוחדות הן רק אחת או יותר מאלה: אסון טבע, מלחמה, היעדר מועמדים, היעדר בוחרים, היעדר תושבים, היעדר יישובים וביטול השלטון המקומי בישראל".

דוד אזולאי: אפשר להצביע על הכל יחד?

אופיר פינס-פז: כן.

דוד אזולאי: מי בעד?

דוד אזולאי: הצבעה בעד- 3 נ גד- 7 ההסתייגויות לא נתקבלו.

דוד אזולאי: חבר הכנסת חיים אורון ביקש גם להגיש הסתייגויות, אני אקרא- "חיים אורון ואילן גילאון – לסעיף 1 "יקבע השר מועד חדש לבחירות ...

דוד אזולאי: באותה מועצה אזורית שיהיה קרוב ככל האפשר, לאחר שחלפה הסיבה לאי קיום הבחירות במועדן" – יימחקו, ובמקומן יבוא: "מועד הבחירות החדש יהיה במהלך 4 שנים מתוך המועד הראשון ולא יאוחר מכך.

דוד אזולאי: לאחר שנתיים מיום סיום המועד הראשון ידווח שר הפנים לוועדת הפנים והגנת הסביבה של הכנסת על המוכנות לקיום בחירות חדשות".

דוד אזולאי: מי בעד ההסתייגויות של חבר הכנסת חיים אורון?

דוד אזולאי: הצבעה בעד-3 נגד- 7 ההסתייגויות לא התקבלו.

דוד אזולאי: אני מעמיד את הצעת החוק להצבעה כמו שהיא – מי בעד?

דוד אזולאי: הצבעה שמית.

דוד אזולאי: ניצן הורוביץ – לא נמצא דב חנין - נגד

אופיר פינס-פז: איך אישרת את ההסתייגויות של מרצ כשיש להם חבר ועדה שלא בא?

אופיר פינס-פז: אין דבר כזה בתקנון.

תומר רוזנר: יש.

דוד אזולאי: אני פעלתי על פי חוות דעת של היועץ המשפטי.

טלב אלסאנע: למה כאן אתה פועל לפי חוות הדעת וקודם לא?

דוד אזולאי: במקרה זה הוא המליץ.

דוד אזולאי: אני ממשיך בהצבעה: אורי מקלב, במקומו חבר הכנסת מוזס: בעד איתן כבל – מחליף אותו חבר הכנסת פינס-פז:

דוד אזולאי: נגד חאמד עמר – מחליף אותו חבר הכנסת דוד רותם: בעד פאניה קירשנבוים – מחליף אותה חבר הכנסת אלכס מילר : בעד אריה ביבי: בעד יעקב אדרי – מחליף אותו חבר הכנסת מאיר שטרית: נמנע כרמל שאמה: בעד מירי רגב: בעד ציון פיניאן – מחליף אותו חבר הכנסת זאב אלקין: בעד דוד אזולאי- בעד אם כן - 8 בעד, 3 נגד.

מאיר שטרית: אני מבקש רביזיה.

דוד אזולאי: נצביע על הרביזיה של חבר הכנסת שטרית.

דוד אזולאי: מי בעד? – 1.

דוד אזולאי: מי נגד?

דוד אזולאי: – רוב.

דוד אזולאי: הרביזיה לא עברה.

דוד אזולאי: אני קורא את תוצאות ההצבעה- 8 בעד, 3 נגד, 1 נמנע.

דוד אזולאי: הצעת החוק אושרה ועוברת לקריאה שניה ושלישית במליאה.

דוד אזולאי: תודה לכולם, הישיבה נעולה.